Kümned inimesed asetasid täna südaöösel küünlaid raudteele Käru jaama juures, et mälestada juuniküüditamise ohvreid. Käru raudteejaama naabruses peetud mälestusõhtul ütles haridusminister Jaak Aaviksoo, et tänasel kurval päeval mõtleme me eelkõige neile, keda 70 aastat tagasi viidi, aga veelgi rohkem peaksime mõtlema iseendile, oma tänasele ja veelgi rohkem homsele ja ülehomsele  päevale. Minul, kes ma sündisin 13 aastat pärast neid traagilisi sündmusi, on raske, kuid minu lastel on veelgi raskem ning lastelastel peaaegu võimatu ette kujutada seda, mida selline viimine tegelikult tähendas; miks selline kurjus sünnib, kust selline kurjus on tulnud mis karistas ausust, töökust ja kodumaa-armastust, rääkis Aaviksoo.